open-index/open-wikipedia-markdown huggingface dataset:
Arbeo fu Fraising

Da **Arbeo fu Fraising** (a **Aribo** und **Arbo** fu Fraising gschrim; geboan 723 oda fria in Mais baim heiting Meran in Siddiaroi; gschdoam am 4. Mai 784 in Fraising) woa a mitloitalicha Mönch und fu 764 bis zu seim Dod Bischof fu Fraising.

Da Arbeo is fum Bischof Erimbert, in Bruada fum Heiling Korbinian, eazong woan und hod ois Benedikdina-Mönch a langobardisch-romanische Ausbüdung griagt. Untam dritn Bischof fu Fraising, in Josef, woar a zeascht Presbita und daun Notar und 763 Obt fum neich grinddn Glosda Scharnitz im heiting Diaroi. 764 is a in Josef sei Nofoiga und damid fiata Bischof fu Fraising woan.

Untam Arbeo san fu Fraising aus a d Glosda Innichen im Pustadoi (769) und s Glosda Schliase in Owabaian (779) grindd woan. Zwischn 765 und 768 hod a a d Laich fum Korbinian ois Reliquie fu Mais bai Meran noch Fraising iwafian lossn.

Da Arbeo wiad maunchmoi ois easda Schreiwa fu am westgeamanischn Text, oda easchda "deitscha" Autor, bezaichnet, wai ma seina Feda de zwoaschbrochig Latein und Oid-Boarische bzw. Oid-Alemanische Vokabl-Saumlung zuaschreibt, de heit untam Naumen Abrogans bekaunt ist. Ea hod a d Lemsgschicht fum Heiling Korbinian und fum Rengschbuaga Bischof Emmeram aufgschrim, de a fia de Gschichtsfoaschung wichdig san.

Ea is in Fraising begrom und sei katholischa Gedenkdog is da 4. Mai.

## Weak
* *Arbeonis episcopi Frisingensis vitae sanctorum Haimhrammi et Corbiniani* (*"Lemsgschicht fum Heiling Emmeram und in Heiling Korbinian, fum Arbeo, Bischof fu Fraising"*)

## Schau aa
*Abrogans
*Kero

## Beleg
* Biographisch-Bibiliographisches Kirchenlexikon Artikl iwa eam
* Ökumenisches Heiligenlexikon article Heiligenlexikon.de Arbeo von Freising
Kero

Da **Kero** (maunchmoi a **Gero**) woa a Benediktina-Mönch, dea im 8. Joahundat im Glosda Sankt Galln glebt und im doating Skirptoarium gwiakt hod.

Im Kero wiad fu einige Foascha da Codex Abrogans zua gschrim. Des is a mitloitaliche Saumlung fu iwa 3.000 lateinische Vokabl und lifat fia jede a Iwasezung in de domolige lokale geamanische Schbroch, ois Hüf fia de Mönch bai da Missioniarung. De Glossnhaundschrift is nochn easchdn Woat, nemli "abrogans" benaunt, wos mid foiksschbrochlich "dheomodi" (*demiatig*) iwasezt wiad. Nochn Kero wiad da Kodex Abrogans a maunchmoi ois "Keronische Glossn" bezaichnet.

Da Kodex Abrogans oda de Keronischn Glossn, je nochdem wia ma s nena wü, is da ola easchde umfaungreichare Text in iagend oana westgeamanischn Schbroch iwahaupt und desweng fia de Schbrochfoaschung bsondas wichdig. Maunche Foascha schreim owa de Vokablsaumlung ned in Kero sondan in Arbeo fu Fraising zua.

Fum Schreiwa Kero soid a a Interlinearveasion fu de Benedikdina-Regln aus n Joa 750 schdauma.

Ob dea Mench wiakle glebt hod oda a Sogngstoit is, is umstriddn.

## Schau aa
* Abrogans
* Arbeo fu Fraising

## Beleg
*de.Wikipedia Kero (gseng am 25.10.2007)
*Zeno.org Artikl iwa St. Gallen
*Hattemer, Heinrich [Hrsg.], *Denkmahle des Mittelalters - St. Gallen’s altteutsche Sprachschätze*, Band 1, Sankt Gallen: Scheitlin u. Zollikofer 1844 (fum Hattemer schdaumt des, das in Kero da Kodex Abrogans zuagschrim wiad)

## Literatua
* 
* Historisches Lexikon der Schweiz
Florian Reichssiegel

Da **Reichssiegel Florian** (maunchmoi a Reichsiegel gschrim) woa a Benediktinamönch, a Schriftschdöla und a Deatadichda dea deilweis im Soizbuaga Dialekt fum 18. Joahundat gschrim hod. Ea is am 26. Dezemba 1735 in Soizbuag auf d Wöd kema und am 15. Mai 1793 in Doanboch bei Wean gschdoam.

## Sei Lem

Neman Ignatz Anton Weiser und in Maurus Lindemayr woa da Florian Reichssiegel oana fu de wichdigstn Dialektschriftschdöla fu da ausgehadn Barok-Zeid. Ea hod in Soizbuag an da Benediktina Univeasidet (heit Uni Soizbuag) Filosofi und Deologi schdudiad und is 1754 ois Magisda feati woan. Nu im söbn Joa is a ois Noviz ins Benediktinaschdift Sankt Beda in Soizbuag gaunga und od 1755 s Oadnsgelübde oglegt. 1759 hod a soei Brimiz ois Pfoara ghobt.

Ob 1760 woar a Brediga in da Schdiftkiacha und a Segredea in da Fawoitung doat. Danem woar a aushüfsweis a nu Leara. Fu 1961 bis 1766 woar a Brofessa im Gimnasium in Soizbuag und dano bis 1775 sogoa Brefekt, oiso Diarekda.

1775 hod da Reichssiegel Florian in Leara-Beruf aufgem und hod wida mea ois Pfoara goawat. Ea woa fia mearane Oatschoftn und Pfoarein, de zan Schdift Sankt Beda ghead haum, zuaschdendi.

Zan Schlus woar a einige Joa in Doanboch bei Wean und is doat am 15. Mai 1793 ois 58jariga gschdoam.

## Sei Weak

Bei de Benediktina in Soizbuag hod da Reichssiegel Florian des domois recht modeana Benediktina-Deata kena gleant. Wei in deara Zeid nu weng Leit Lesn und Schreim kina haum, san in de Glesda und a in de Pfoagemeindn Deataschdikl aufgfiad woan, de de Leit untahoidn und a gleichzeitig eaziang soitn. Gauns im Zeidgeist fum Barok woan de Auffiarungen goa ned so bescheitn, sondan mid Musi und Bünenbüd, Schauschbila und oiwei neiche Schdikl.

Da Florian Reichssiegel hod genau fia des Benediktina-Deata soeine Schdikl gschrim, de a Mischung aus Musi und eansde Gschichtn woan, mid komödiantische Zwischnschdikl, a ois Intaludien bekaunt, de daun oft auf Dialekt woan. Eascht soei Zeidgenoss da Maurus Lindemayr, dea emfois Benediktina Pater woa, hod daun gaunze Deataschdikl komplet auf Dialekt gschrim.

A boa fum Reichssiegel soeine Schdikl san a fadont woan, wia zum Beischbü des "Dramatische Schäfergedicht" fum Johann Michael Haydn, in Bruada fum Joseph Haydn. Fü fu soeine Sochan san schbeda a fagessn woan und woatn nu im Archif, dass wida ausgrom wean.

## Sochan fu eam
* Eliezer (1766)
* Hermann, ein Beispiel der Liebe zum Vaterlande (1773)
* Die Hochzeit auf der Alm (1769)
* Die Hochzeit in dr Weinlese (1787)
* Titus, der standhafte Christ (1774)
* Die Wahrheit der Natur in den drei irdischen Grazien (1763)

## Beleg
* 
* AEIOU Österreich-Lexikon: Reichssiegel, Florian auch F. Reichsiegel
*Christian Neuhuber, *Die hochdeutschen Komödien von Maurus Lindemayr*. Hrsg., kommentiert mit einer Studie, kritische Ausgabe - Wien: Praesens-Verlag ISBN 3-7069-0349-0
* Paumgartner, Bernhard [Hrsg.], *Die Hochzeit auf der Alm - ein dramatisches Schäfergedicht* (1768), Text: Reichssiegel Florian, Musik: Haydn Michael, Salzburg 1959: Bergland-Buch
Stephansposching

**Stephansposching** oda **Bousching** is a Gmoa in Niedabayern mit eppa dreidausnd Eihwohna. Sie ghert zum Landkroas Deggendorf und liegt im Gaibodn in da Nachan vo da Donau.

## Gmoatei

De Gmoa gliadat si in 21 Ortschaftn:

* Bergham
* Fehmbach
* Freundorf
* Freundorf-Süd
* Friesendorf
* Ankhof
* Hettenkofen
* Loh
* Michaelsbuch 
* Rottenmann
* Rottersdorf
* Sautorn
* Schaidham
* Steinfürth
* Steinkirchen
* Stephansposching
* Uttenhofen
* Uttenkofen
* Wappersdorf
* Wischlburg 
* Wolferskofen

## Politik

1. Buagamoastarin is de Jutta Staudinger (CSU), de am 30. März 2014 mit 53,95 % vo de abgema Stimma gwejd worn is. 
2. Bürgermeister ist Anton Hafner (FWG).

## Literatua

* Via Danubia, Radeln auf den Spuren der Römer, Hohenwart 2001 (Galli Verlag)
* Die Wallfahrtskirche zum Heiligen Kreuz in Loh, hrsg. von der Kirchenverwaltung und Filialkirchenstiftung Loh, 4. Auflage, 2000
* Ein Bilderreise durch den Landkreis Deggendorf, hrsg. vom Landratsamt Deggendorf, 2002, ISBN 3-00-008866-0
* Dieter Vogel (Hrsg.): Der Gäuboden, Heimatbuch, Vilsbiburg 1996, ISBN 3-9804048-2-X

## Im Netz
* Gmoa Stephansposching
*
Idiolekt

**Idiolekt** is de individuelle Sproch vo am Menschn. Dazua gheat ebba da Wortschotz, as Sprechvahoidn, de Ausdruchsweis und de Aussproch. Da Idiolekt beschreibt oiso de sprochlichn Bsundaheitn vo ana Peason.

In da Soziolinguistik wern de oazlnan Mitglieda vo ana Sprochgmoaschoft analysiat. Vo de Eagebnis wead so da Soziolekt vo ana Gruppm obgloadt.

## Im Netz

*
Seen in Östareich

**[[See (Gewässer)|Seen]] in [[Östareich]]**:

## Schau aa unter
* Listn vo de Seen in Bayern

## Im Netz
* Webkamaras aun Östareichische Seen
Spider Murphy Gang

D Speida Mürfi Geng - "**Spider Murphy Gang**" wiads gschriam - is a Musi-Gruppn aus Minga, wo durch Rock ’n’ Roll-Musi mit an eiganan Stil, die meistn vo ihre Liada san auf boarisch, bekannt gworn is. Da musikalische Schwerpunkt von da Geng is a klassischa Rock ’n’ Roi, bsondas prägt vom Klampfn-Spui vom Gmell Gerhard, des wos vom Chuck Berry inspiriat woarn is. Dazua kemma no Eihfliass ais da Voiksmusi und Tanzmusi vo de Fuchzga und Sechzga Joar.

"Skandal im Sperrbezirk" 1981 is eana greaßta Erfoig gwen, do woarns af'm 1. Plotz ind Musi-Charts in de deitschsprochign Lenda.
D Bend tritt bis heit live af.

## Gschicht
Da glernte Bankkaufmo Günther Sigl hot 1977 zsamm mitn Fernmoidehondwerka Gerhard Gmell (gnennt: „Barny Murphy“), am Schlogzaiga Franz Trojan und am Physik-Studentn Michael Busse d Speida Mürfi Geng gründt. Da Nama is nooch em fiktiefn Gengsta "Speida Mürfi" ausm Elvis Presley-Song "Jailhouse Rock" entstondn. Znahxt amoi hot d Bend bekonnte Rocknroi-Stickl ausn USA-Top-Forti-Charts covert, drunter vui Chuck-Berry- und Elvis-Tittl.
Noach a poar afoigroachn Aftrittn, zum Boaspui im Schwabinga Musiklub "Memoland", hot Memo Rhein, da Bsitza von dem Klub, dena d 1. Langspuiplattn produziat, de wo "Rock'n'Roll" ghoaßn hot. Und do is da Radio-Moderata Georg Kostya (Boarischa Rundfunk) af d Gruppn ofmerksam worn und hots fia sei Sendung "Rockhaus" angaschiert. Noachdems d Titlmelodia fian Kostya af Boarisch einigspuit ghobt hom, sans boid zua Haus-Bend vom Boarischn Rundfunk worn und hom doduach au d Meglikoit ghobt, si voa am greßan Publikum reglmassi mit neien Liadan z präsentian.

## Diskografie

De LPs vo da Spider Murphy Gang:
(ohne de *Best Of* Oibn)

* 1978: *Rock ’n’ Roll (Cover-Versionen vo Rock-’n’-Roll-Klassika)*
* 1980: *Rock ’n’ Roll Schuah*
* 1981: *Dolce Vita*
* 1982: *Tutti Frutti*
* 1983: *Spider Murphy Gang live!*
* 1984: *Scharf wia Peperoni*
* 1985: *Wahre Liebe*
* 1987: *Überdosis Rock ’n’ Roll*
* 1989: *In Flagranti*
* 1990: *Hokuspokus*
* 1997: *Keine Lust auf schlechte Zeiten*
* 1997: *Rock ’n’ Roll Story*
* 1999: *Das komplette Konzert*
* 2002: *Radio Hitz*
* 2004: *Skandal im Lustspielhaus*
* 2007: *Rock ’n’ Roll Schuah/Dolce Vita (Wiedavaeffentlichung EMI)*
* 2007: *Tutti Frutti/Live* (Wiedavaeffentlichung EMI)*
* 2007: *Scharf wia Peperoni/Wahre Liebe* (Wiedavaeffentlichung EMI)*
* 2007: *In Flagranti/Hokuspokus* (Wiedavaeffentlichung EMI)*
* 2007: *Rock ’n’ Roll* (remasterte Neiauflog vom earstn Album in engl. 1000 Stickl)*
* 2007: *Skandal - 30 Jahre Rock ’n’ Roll* (olle 27 Singles vo da SMG)''

## Im Netz

* http://www.spider-murphy-gang.de
* Wort-Laut
* 
* BR-Livesession „unplugged“
Weidn in da Owapfalz

**Weidn in da Owapfalz** (nordboarisch: **d Wein**, amtli: ** Weiden i.d.OPf.**) is a kroasfreie Stod, de wo vom Landkroas Neistodt an da Woidnaab umgebm is. Weidn is a es Handels- und Dienstleisdungszentrum in da nördlichn Owapfalz.

## Gschicht

Erschtmois is Weidn im Johr 1241 ols „apud Weidn“(lat.:bei/zu Weiden) urkundlich erwähnt worn. Im Johr 1536 houds brennt in Weidn und es san ner siem Heisa iwablim. Dann san um 1634 1.800 Leit in Weidn an da Pest gstorm. 1863 houd Weidn dann a Eisnbahnanbindung greigt, woduach da Aufstieg vo Weidn oogfangt houd. Im Johr 1991 is Weidn dann 750 Johr old worn. 1994 kummts zua Gründung vo da Fachhochschui Amberg-Weidn. Am 1. Sebtemba 2007 hot Weidn 42.591 Eihwohna ghabt, am 31. Dez. 2014 woans 41.817.

## Politik

Zum 1. Septemba 2007 houd Kurt Seggewiß (SPD) des Amt vom Obabuagamoasta vom Hans Schröpf (CSU) übanumma. Nach zwoa Vaurteilunga weng Untreue und Steiahintaziehung zum Nochteil vo da Stod is der aus „gesundheitliche Gründe“ vo seim Amt zrucktretn.

## Stodparnerschaftn

*  Issy-les-Moulineaux, Frankreich, is seit 1962 (easchte Begegnunga 1954)
*  Macerata, Italien, is seit 1963 (easchte Begegnunga 1954)
*  Weiden am See, Österreich, is seit 1969
*  Annaberg-Buchholz, Deutschland, is seit 1990
*  Mariánské Lázně (Marienbad), Tschechien, is seit 2008
*  U. S. Army Garrison, Grafenwoehr, is seit Mai 2008

## Im Netz
* https://web.archive.org/web/20070928080148/http://www.weiden.info/
Morgenschtean

Da "**Morgenschtean**" is a Zeidschrift fia estareichische Literatua in boarischa Sproch und wiad fu da ÖDA (Österreichische DialektautorInnen Institut) aussa gem. Noch ana zeidwailing Bause und finanziele Broblem easchaind de Zeidschrift seid 2002 wida reglmessi fia Moi im Joa mid ana Auflog fu 10.000 Schdikl.

De Morgenschtean Dialekt-Zeidschrift erschaind fiatljealich ois Bailog zua Uhudla-Schdrossnzeidschrift und wiad a unobhengig dafau ois Abo faschikt. Da Schweapunkt fum Morgenschtean is estareichische Dialekt-Literatua und in jeda Ausgob wean Prosadext, Gedichtl und Kuazgschichtn fu faschidane Autoan und Autoarinen faöfentlicht. Da Easchainungsoat is zwoa Wean, owa de Text san fu Schreiwa aus ole Bundeslenda, fum Buagnlaund bis Foararlbeag. Autoan und Autoarinen kinan zu da Zeidschrift Text aischika und so im Morgenschtean faöfentlicht wean.

D "Blattlinie" fum Morgenschtean is noch aigena Definition "kritisch" und geng des "heimatlich-idyllische" Stereotüp und es wean a bolitische Dialekt-Text obdrukt, de maisdns eha links fu da Mitn san. Aussadem untaschdüzt da Morgenschtean Mindaheitn-Deman und Menschnrechtsaungelengheitn und bringd a Dialekt-Text fu Imigrantn und neiche Estareicha, ois wia a feminisdische Text.

De Zeidschrift is 1989 grindd woan und am Aufaung fum Bernhard Bünker und in Hans-Jörg Waldner aussagem woan. Nochdem in de 90ga Joa de Zeidschrift reglmessi ausa kema is, hods 1998 finanziele Schwiarigkaitn gem und da Morgenschtean is weng Gödmaungi aigschdöd woan. Im Joa 2002 haum si owa neiche aungaschiade Leit gfundn, de in Morgenschtean widabelebt haum und seid dem wiad a wida fiatljealich fum ÖDA-Institut unta da Laitung fu da El Awadalla aussa brocht. Said dem Neichschdart is a s'Design und s'Foamat gendat woan.

Bekaunte estareichische Dialekt-Autoan, de oiwai wida im Morgenschtean Text faöfentlichn, san unta aundam: Elis Rotter, Helga Pankratz, Günther "Tschif" Windisch, Wolfgang Glechner, Amir P. Peyman, Gerald Jatzek, Manfred Chobot, Doris Nußbaumer, Manfred Sequardt, Carola Kilga, Sabine Szukitsch, Dieter Berdel, Helga Ogbomon, Chris 4er Peterka, Christine Tippelreiter, Reinhold Aumaier, Friedrich Achleitner, Hans Haid, Rolf Schwendter, Richard Weihs etc.

## Beleg
*Österreichische Dialektautor/innen Ö. D. A. Institut für regionale Sprachen und Kulturen, Wean
*Uhuldla.at - Intanetseitn fum Uhudla-Falog und da Schdrossnzeidung
*Fotogalari fu ÖDA Faaunschdoitungen und Morgenschtean-Lesungen
Franz Freisleder

Da **Freisleder Franz** is a boarischa Schriftsteja und Journalist, dea 1931 z Minga auf d Wejd kema is und doat im Stodoal Schwabing afgwochsa is.

1950 hod da Freisleder Franz s Abitur gmocht, danoch hod a Theatawissnschaft und Publizistik studiat. 1956 is a zua Sidddeitschn Zeidung kema und woa dann lange Zeit do Lokalchef (Ressortleiter). Seit 1997 is a im Ruhestand. Bekannt is a voa oim duach seine Dialekt-Biacha und Gedichtl, de a aa äfda im Feanseng und im Radio voaglesn hod.

Seit iwa 50 Joa schuidat da Freisleder Franz s Mingara Lem in oin Facettn in ana obwechslungsreichn Mischung vo Vaganganem und Gengwärtigem, Kuituagschichtlichem und Sejbsterlebtm. Imma wieda pointiat er mit Dialekt-Versn und Gedichtln seine Beobachtunga. Ea hod sogoa a Buach iwa de Gschicht vo Bayern auf Boarisch gschriem, vo da Stoazeit bis heit.

Ea is a oana vo de „Münchner Turmschreiber“ und woa vo 1996 bis 2000 President vum Mingara „Trabrenn- und Zuchtverein“.

## Zitat

;Ja mei
Da Bayer, des woaß ma, 
der redt ned gern vui. 
Speziell wenn dazua kummt, 
daß er aa ned wui. 
Da gibts dann an Spruch, 
in den legt a ois nei, 
und der hoaßt „Ja mei“.

## Auszeichnunga

*1981 Tukan-Preis fia Literatua fu da Landeshaptstod Minga
*1985 Bayerischer Poetentaler
*1990 Theodor-Wolff-Preis fia Journalistn

## Beleg


## Weake
**Apropos, Gstanzln ohne Musi* (1971), Süddeutschen Verlag, München, mit fünf Zeichnungen von Ernst Hürlimann
**Boarisch higriebn oder Bayerisch Bescheid gesagt* (1975), Rosenheimer Verlagshaus, Rosnhoam 1975. ISBN 3-475-52105-9
**Aufs Maul und ins Herz geschaut. Gedichte in oberbayrischer Mundart* (1976), Rosenheimer Verlagshaus ISBN 3475521733 
**Verserl statt Bleamerl oder Gereimtes anstelle von Blumen*. Mit Zeichn. vo Ernst Hürlimann, Rosenheimer Verlagshaus, Rosnhoam 1983, ISBN 9783475524127
**Grad sche is bei uns, Plaudereien übers Bayernland*  (1983), Ludwig Verlag, ISBN 3778732285 
**Die Schale rauh der Kern oft zart. Mein Bayern-Spiegel.* Rosenheimer Verlagshaus, Rosnhoam 1990. ISBN 9783475526589
**Zwischen Kirche und Wirtshaus. Eine Liebeserklärung an die Provinz. * Turmschreiber Verlag, Pfahofa 1994. ISBN 9783930156177
**Gebrauchsanweisung für den letzten Bayern, eine vom Aussterben bedrohte Art stellt sich vor* (1998), Rosenheimer Verlagshaus, ISBN 3475529289 
**Bayerische Geschichte auf Boarisch erzählt* (1998, 2. Auflog), Rosenheimer Verlagshaus ISBN 347552919X 
**Da menschelt's narrisch* (1999), Mundoat-Gedichtl, Rosenheimer Verlagshaus, ISBN 3475529661
**Mein Münchner Moseik* (2006), Valog Bayerland/Dachau, ISBN 3892513643

## Im Netz
*https://web.archive.org/web/20070929181141/http://www.muenchner-turmschreiber.de/autoren.htm Münchner Turmschreiber Autoren
Heimandl

**Heimandl**  sogt ma in Bayern, Estareich und Siddiaroi zu Konsdrukzionen, de ma am Wisn zan Hei drikan aufschdöd. Nochn man wiad s'Hei oda s'Groamad mid da Heigowi auf a hüzans Gschdö aufgschlicht und zan drikan in da Son auf da Wisn schdee lossn. Es gibt Heimandl-Gschdö mid 3 oda 4 Gweaschdeka, efda siagt ma owa piaramidnfeamige Heimandl wo s'Gschdöö aus drei aufrechde Schdeka bschded, fost wia a Indiana-Tipi. S'feichde frisch gmade Gros wiad auf des Gschdöö draufglegt oda aufi gschlicht und soid so s Hei schnöla drikan. Fia d Bauan is nemli wichdi, dass Hei oda s'Groamad druka wiad, weis eana sunst dafeid und oisa feichde kau mas a ned in Heischdo'l eilogan.

Heimandl san oft recht kunstfoi aufgschlicht und schaun recht schee aus. Se hoidn s'Gros a daun druka, wauns amoi lenga rengt und fria haum maunche kloan Bauan, de goa koan Schdodl gobt haum, s'Hei sogoa auf de Oat bis in Winta eini glogat.

Mandl hoassns desweng wei de Heihaufn "maunshoch" san und fu da Weidn wia Mandl ausschaun und ma glaum kintad, do schded wea auf'n Föd.

Heid siagt ma Heimandl neta nu södn, wei s'Heimocha meisdns maschinel min Drakdoa gmad wiad. Oft wiad s Hei nochn drikan mid da Bünkimoschin zu Hei-Boin brest oda s'Gros wiad glei so wias is eisiliad. In Lenda, wo d'Laundwiatschoft nu dradizionela orend, siagt ma owa a heit nu fü Heimandl in da Gegend schdee, bsondas natiali im Heabst.

Nochdems bei ins fost koane Heimandl mea gibt, sans in ana Oat Retro-Trend wida modean woan und maunche Leit haum "Deco-Heimandl" im Goatn schdee, neta weis guad ausschaud. Soichane Dekoarazions-Heimandl gibts deilweis sogoa oisa featige zan kaufn. De oidn Heimandl-Gschdöö wean a maunchmoi ois Dekoarazion fia an Bauangoatn fawent und Goatnutensilien wiar an Aumpa oda a Goatnschlauch wean drauf ghengt, oda ma lost Bleeampi aufi wogsn.

In Slowenien hoast ma d'Heimandl, bzw. s'Heimandl-Gschdöö a Kozolec. Fu dem kimd a s'Keantna Woat "*Köse*" fia s'Heimandl-Gschdöö, wo ma sunst im Dialekt a "Harpfn" dazua sogt.

## Im Netz
Klima

Unta **Klima** vaschtähd ma as an Duachschniddsvalaff vo Variationa in da Temperatua, im Niedaschlog, im Luftdruck, im Wind und andan Wedavariablen vo ana bschtimmtn Region iwa an lengan Zeidraum.

## Schau aa
* Eadaweamung

## Im Netz

* atmosphere.mpg.de: ''Environmental Science Published for Everybody Round the Earth (ESPERE)''
* bildungsserver.hamburg.de
* mcc-berlin.net: ''Mercator Research Institute on Global Commons and Climate Change (MCC)''
Oibanien

**Oibanien** (dt.: **Albanien** oda **Rebublik Albanien**, oibanisch: **Republika e Shqipërisë**, kuaz: **Shqipëria**) is a Stoot in Sideiropa. Ea grenzd: im Noadn on Montenegro und im Noadostn on an Kosovo, im Ostn on Noadmazedonien und im Sidn on Griachaland. De natialiche Westgrenz wead duachs Gstod vo da Adria und em onischn Meea buidd, woduach as Lond zua de Orainastootn vom Middlmeea zejd wead. Nazionoifeiadog sand da 28. und da 29. Novemba, des is za oan da Unobhängigkeitsdog und zan ondan da Befreiungsdog vo Oibanien (1944).

## Gschicht

D'Alabanische Gschicht fangt scho vor viele Hundert Johr'n o, wia die Illyre4 die an der Adriarküst glebt ham. Später ham die Römer d'Gegend erobert. No dem Fall vo'm Römischen Reich, ham die Byzantiner, d'Osmanen und andere Völker des Land weida beherrscht. Im 15. Johrhundert ham die Osmanen d'Albaner lange Zeit kontrolliert. Doch 1912 ham die Albaner endlich Unabhängigkeit erkämpft und sich vom Osmanschen Reich losglöst. Nach dem Ersten Weltkrieg und da Zeit vo'm Kommunismus, wo der Enver Hoxha die Macht überno hab, ham sich die Albaner nach dem Fall vom Kommunismus 1991 wieder geöffnet und demokratischer werd'n.

## Eadkunde

Mid ana Fläch vo 28.748 Quadratkilometa is Oibanien a wengai kloana wia Bejgien und hod mid za. 2,8 Milliona Eihwohna (2011) a wengai weniga Bevejkarung wia Berlin.

Oibanien hod 362 Kilometa Gstod. Und meahra wia zwoa Driddl vom Stootsgebiet sand Beagland bzw. Houchgebiag.

## Litaratua

* Peter Jordan, Karl Kaser u. a. (Hrsg.): *Albanien. Geographie - Historische Anthropologie - Geschichte - Kultur - Postkommunistische Transformation*. Österreichische Osthefte. Sonderband 17. Peter Lang, Frankfurt/a. M. 2003. ISBN 3-631-39416-0
* Peter Bartl: *Albanien*. Pustet, Rengschburg 1995. ISBN 3-7917-1451-1 
* Christine von Kohl: *Albanien*. Beck'sche Reihe, Minga 2003. ISBN 3-406-50902-9
* Marianne Graf: Albanien nördlich des Shkumbin. Ein Stück vergessenes Südeuropa. Gnas 2003. ISBN 3-7059-0166-4

## Im Netz

* Statistikn za Albanien
* Infoportoi iwer Albanien
Obanzoi

**Obanzoi** (amtli: **Obernzell**) is a Moagt im niedabayrischn Landkroas Bassa und a Eaholungsort, dea wo vom Stoot onakant is.

## Eadkund

### Log

Obanzoi ligd direkt an da Doana. Iwa d' B  kimmt ma ins 18&nbsp;km entfeante Bassa und in de ana Richtung af Wegschoad (noch 16&nbsp;km), des an da obaestareichischn Grenz ligt. Mit da Fähre ka ma af d'estareichische Seitn foan. Vo doat sans blos mea no 65&nbsp;km iwa de B 130 af Linz.

### Nochboagmoana

* Dirnau
* Untagriasbo
* Vichtnstoa (im Sauwoid, Oö.)

D'Gmoa sezt se zam aus Obainzoi, Erlau bei Bossa, Nottau, Rackling, Hoa bei Bossa, Edereschtorf, Loibeschdoaf, Gruab, Ed, Edstol, Figermui, Himesed, Matznberg, Niedernhof, Breitwis, Stoaed und Roihaisl.

Nochboagemoandn in Obaestareich san Vichtnstoa und Estanberg. De Flußmittn vo da Doana is d'Grenz zwischn Baian und Obaestareich.

## Gschicht

Friras hod ma den Ort "Griasbo am niadan Moagt" oda "Nidagriasbo in da Zoi" nennt. Damois woar Obanzoi no midm heitign Untergriasbo banand. 1359 hods danna s'Moagtrecht griagt.

Obanzoi war damois berümt fia sein Grafit, den ma zum Haferlmocha braucht hot. Umara 1530 hod der Ort desweng "Hafnazoi" g'hoaßn. De letzte Obanzoia Schmoiztieglfabrik hod se sogoa bis 1940 g'hoidn.

Im 17. Jahrhundat hod se dann "Obanzoi" ois Ortsnam duachgsetzt. Im Obanzoia Schloss hod bis zua Säkularisation da fiaschtbischefliche "Burggraf" sein Sitz g'hod. Noch de Napoleonischn Kriag und noch'm Weana Kongress is Obanzoi mitsamt an Fiaschtbistum Bassa zu Bayern gschlogn woarn.

## Kuitua und Sengswiadigkeitn

* A intressants Keramikmuseum im Obanzoia Schloss (wos de umasunst einelossn)
* d'Fridhofskirch aus m' Mittloita (Des war friaras sogoa der Pfoakirch)
* de heidige Pfoakirch im Moagt aus da Rokokozeit mit ihre zwoa Diam
* Fia de Schpoatlichn gibts an Radlweg entlang da Doana
* und an Jägasteig in da Doanaleitn, wost va Obanzoi bis af Erlau lafa kast und - wennst Glik host - a Äskulapnodan oda a Smaragdeidexl sigst.
* a Schifferlfoad nach Bassa mim Grisdoischiff

## Im Netz

* 
* 
* Kindagortn Obanzoi
* Neiigkeitn und Information zu Obanzoi
*
Österreichischa Schilling

Da **Schilling**, **Schülling** oda **Schlei** is des Göd, des wos vuam Euro in Östareich im Umlauf gwen is. Da Schilling woa vo 1925 bis 2002 de offiziölle Wearung. Nua in da Nazizeit vo 1938 und 1945 hod de Reichsmark goitn.

Noch da Euroeiführung hom si trotzdem vü Leit a poa "Schülling", wia ma a sogt, ghoitn und se net gegn Euro eitauscht. Die Obkiazung fian Schilling is entweda *ATS*, *ÖS* oda afoch nua *S*.

## Scheine

## Beleg


## Literatua
* Karl Bachinger et. al: *Abschied vom Schilling. Eine österreichische Wirtschaftsgeschichte*. Verlag Styria, Graz-Wean-Köln 2001, ISBN 3-222-12872-3.
Kesselboden

Kesslbodn is a gloane Ortschaft im niederboarischn Landkroas Straubing-Boong. Des gheat zua Gmeindn Wiesnfeyn. Kesslbodn hod a eigne Kloakläranlag zamm midn Nochboaort Rothenbrunn. Wey a an Löschweiher.

## Beleg
Kiew

**Kyjiw** (ukrainisch: /*Kyjiw*) is de Hapstod vo da Ukraine. Sie hot 2.868.700 Einwohna (2014). De Universität is 1834 grindt worn. Außadem gibts 17 Hoachschuin, 25 Museen, a Planetarium, Theata und aa botanische und zoologische Gärtn.

## Gschicht

De Stod woar ob 862 Zentrum vo da Kiewer Rus. 1240 is Kiew vo de Mongolen zeaschtört worn. Seit 1569 woar sie polnisch-litauische Provinzhaptstod und is spada zu Russland kemma. 1934 is de Stod anstej vo Charkow Haptstod vo da Sowjetrepublik Ukraine worn. 1943 hot während da deitschn Besatzung in Babi Jar bei Kiew a Massaka an mehra ois 33.000 Judn stattgfundn. Seit 1991 is Kiew Haptstod vo da unabhängign Republik Ukraine.

## Sengswiadigkeitn

* Andreaskathedrale (1750)
* Botanischa Gartn
* Chreschtschatik-Boulevard
* Höhlenkloasta (um 1050 vo Asketn)
* Hydropark
* Kiewer Höhlnkloasta Kievo-Pečerska Lavra (12. Jh.)
* Kiewer Sophienkathedrale, a fünfschiffige Kreizkupplkira, Grundstoalegung war 1037 unterm Jaroslaw am Weisen, UNESCO Welterbe
* Kloastakira St. Michael
* Platz vo da Unabhängigkeit (Maidan Nezaležnosti)
* Taras-Schewtschenko-Boulevard
* Wladimirkathedrale

## Im Netz
* Offizielle Seitn
Middafejs

**Middafejs** (amtli: **Mitterfels**) is a Markt in Niedabaian, genaua im Landkroas Straubing-Bong und hod 2609 Einwohna (2015). De Gmoa gheat mit Ascha, Hoslbo und Foikafejs zua Verwoitungsgemeinschaft Mitterfejs. Es ligt am Rand vom boarischen Woid und is aa ned weid vom Geibohn weg. Da Burgamoasda is da Liabl Ande.

## Im Netz

* 
* offizielle Website der Gemeinde Mitterfels
* Kreismusikschule des Landkreises Straubing-Bogen
* Berufsfachschulen für Hauswirtschaft und Kinderpflege
* TSV Mitterfels
Misthaufen

**Misthaufen**, oda a Misthaffa gnannt, han de Plätz wo da Baua von seine Kia den Mist logat. Meist wead der Mist mitn Radlwogen ausm Stoi aussa gradlt und donn auf'n Misthaufn aufie gschütt. 
Zwengs der Ammoniakverflüchtigung von soam Misthaufen stinkts holt allwei a wenk, und do gibts don scho so monchen Streit mit'm Nochborn.

Im Boarischen Raum wead da Misthaufen meist hinterm Hof onglegt.
Flutschfinger

## Da Flutschfinger

Flutschfinger is a in de 70er Jahr aufn Markt brochte Wossaeissortn vo Langnese. Zwecks da allgemeina Nostalgiewelln hods Langnese 2002 wieder ins Programm aufgnoma.

As Speiseeis hod de Form vo ana geballten Hand mid ausgstrecktnm Zeigefinger und bestähd aus de Gschmacksrichtunga Limettn, Erdbeer und Oranschn. Ois Farbstoff dienan E163 (Anthozyane), E100 (Curcumin), E160a (Carotin) und E141 (Kupferhoitige Komplexe vo de Chlorophylle und Chlorophylline). Ursprünglich war as Eis einheitlich roud.

Während da Fuasboi-Weidmoastaschaft 2006 is da Flutschfinger in de Farbn Schwarz-Roud-Goid mid schwarza Colaspitzn, roudm Wossaeis mid Erdbeergschmack und geib-goidna Oranschnfruchteis produziert und ois Variante „Flutschfinger Heimspiel” obotn worn.
Induschtrie-PC

A **Induschtrie-PC** is a vojschtändiga Computer, der wo fir induschtrielle Anwendunga hergnumma weard. Des bedeit, dass a Induschtrie-PC meischtens in der Produkzion zum Einsatz kimmt. A Induschtrie-PC definiert se durch sein Anwendungsbereich und setzt se damit vo de konfenzionellen Computer ab, de wo ma „Office-PCs“ hoast, um de Untascheidung deitlich zum macha.
Wia jeda anderne Computer aa, hod a Induschdrie-PC in da Regl a Fesdplattn, an Prozessa, a Motherboard und Anschlussmäglichkeitn fir Periferiegeräde. Was aba vui mehra zäjd is, dass a Induschdrie-PC alloans funktioniern ko und koane andan Geräde brachd, vo dene ea obhängig is.

Je noch Fawendung san de Induschdrie-PCs in a andane Maschina eibaud, manchmoj sogar im Innan vo dera Maschin – na hoaßt ma s ‚embedded’ Induschdrie-PC – aba moaschdns stenga s aloans und san nur iba Kabej oda Funk mit dera Maschin und da EDV vom Untanehma vabundn.
Waj ma an Induschdrie-PC in Fabindung mit Maschina und Produkzionsanlong eisetzd, ia a Induschdrie-PC oft vui gressane Belaschdunga ausgsetzt.
Desweng san Induschtrie-PCs ofd aso konschdruierd, dass mit dene Belaschdunga ferdig wern.
Des bedeit zum Beischbui dass

-	d’Fesdplattn, da Prozessa und olle anderna empfindlichn Baudeile aso fixierd san, dass se se aa bei grässane Fibrationa und Schläg ned vo eanare Faongkarunga lösn.

-	Koa Wassa und koa Staub ned eidringa ko

-	Ea exdreme Temperadurn ashojd

-	Ea aa bei grässane elegdromagnedische Strohlunga no funkzionierd

Wiavui dass a Induschtrie-PC ashojt is durch de IP-Schutzklassn ogem.
Waj ma vui hochwerdigare Baudeile fir an Induschtrie-PC hernimmt, is ea in da Regl aa vui deiriger ois a normaler Office-PC.

## Eisatz vo Induschtrie-PCs

Eigsädzd wead a Induschtrie-PC

-	zur Schdeiarung vo Maschina

-	zum Erfassn vo Maschinadotn, wia zum Beischbui Rüstzeitn, Pausn, Vabrauch vo Enagie, Produkzionsleischdung

-	zum Erfassn vo Betriebsdotn

-	in da Lagahojtung und da Logischdigg (Ofd san Induschdrie-PCs afa m Goblstapler montierd und untaschdüzn de Leid im Laga beim Kommissioniern.)

-	beim Bau

-	und aa vastäakd in da Londwiadschafd

Ois Bedriebssisdema laffand in da Regl Windows, Unix oda a Unix-Derifat wia Linux oda QNX af de Rechna.
Wassastoff

Da **Wassastoff** is es Element mid na Ordnungszoi 1. Ookirzt weadsmid H (fir ladeinisch: Hydrogenium). Im Universum kummts am eftastn vir. Es hod a Masse vo 1,00794 u. Es kummt owa eigendlich neer molekular vir, des hoist, dass awal zwoa Wassastoffe zam san. Entdeckt hods da Henry Cavendish im Joar 1766.

## Vorkommen

Da Wassastoff kummt af da Erdn haupsächlich im Wassa vir, owa er is fast in allen organischn Vobindungen aa drin. Im Universum kummts meistns in Sternen wei da Sunna, dei wo zum großen Teil as Wassastoffplasma bstenga, fir.

## Isodope
Es heifigste Isodop is da Wassastoff mid oim Prodon im Kern. Des kummt zu 99,99% af da Erdn fir. Es gibt owa nu zwoa nämlich es Deuterium und es Tritium. Es Deuterium kummt zu 0,0115% af da Erdn fir. Assadem hods oi Neidronen und oi Prodon im Kern, owa es is zandem nu stabül. Es Deuterium werd assadem nu in Kernreaktoren vowent. Es Tritium hod zwoa Neidronen und oi Prodon im Kern, desweng is aa instabül und is a Betastrahler mid ana Halbwertszeit vo 12,32 Joar.
Unlösbare Vabindunga

Unta na **unlösbarn Vabindung** vasteht ma in da Technik a Vafahrn mid dem zwoa oda mehra Oanzlteil so vabundn wern, daß mas ohne Schadn nimma ausananda bringt. Zua de unlösbarn Vabindunga zejn Schwoaßn, Lätn, Klebn, Niatn usw.

S' Gegnteil han lösbare Vabindunga
Lösbare Vabindunga

Unta na **lösbarn Vabindung** vasteht ma in da Technik a Vafahrn mid dem zwoa oda mehra Oanzlteil so vabundn wern, daß mas ohne Schadn zleng ko. Zua de lösbarn Vabindunga zejn vor oim alle Artn vo Schraubvabindunga, aba a Schnappvaschlüß usw.

S' Gegnteil han unlösbare Vabindunga
Stoffschluß

A **Stoffschluß** is in da Technik a Vabindung vo zwoa Teile, de zsammahoidn, wei atomaren oder molekularn Kräft wirkn. So a Vabindung ko ma nua trenna, indem mas zastört, desweng han Stoffschlüß imma a unlösbare Vabindunga.

Mit *Schluß* moant ma in dem Zsammhang, daß des oa Teil Kräfte auf as andre Teil iabatrong ko. Wenn zwoa Blechal zsammglät han und ma ziagt an dem oa, dann iabatrogt se de Zugkraft iaba de Lätstej auf des andre Teil.

* Klebn
* Lätn
* Schwoaßn

han Stoffschlüß.

Andane Schlüß han da Formschluß und da Kraftschluß.
Lätn

As **Lätn** is a Vafoahn zan Heastejn vo Vabindunga. Ma mochd zwoa Oanzlteile on da Vabindungststej woam gnua, doss as zugemne Lot flissig wead. Wenn as Lot obkuihd und fest wead hoids de zwoa Teile zamm.

## Warums hoid

A wenn de Oanzlteile ned schmejzn diffundiad a bissal wos van Lot in d' Obaflächn eine. Iwa de Diffusionsvoageng läsd se aa a weng vo dem z' vabindndn Tei im Lot af. On de Obaflächn buidd se so a Legiarung zwischn om Grundmaterio und'm Lot. Doduach pappds. Wenn nua as Lot woam gmochd wead, de Oanzltei owa ned woam gnua san gibd's koa Diffusion. Des nend ma donn a koide Lätstej, de hoit ned long.
Ma ko owa koane zwoa Blechal zammlätn, wenns se nua on da Kantn beriahn. A Lätstej hoid nua, wenn se de Oanzltei iwa a ausreichnd große Fläch beriahn. Ba dem Beispui mid de zwoa Blechal miassn de a Stickal weid afanonda lieng. Wenn ma's donn hoassmochd und's Lot on da Kantn van owan Blechal schmuizn lossd fliassd's Lot wega da Kapilarwiakung unta's oware Blech drunta. Domid's bessa fliassn ko, brauchd ma zan Lätn a Flussmiddl.

## Flusmiddl

As Flussmidl reinigd de Obafläch vo de zu lätndn Oanzlteile. Voa oim duad as Flussmiddl iwa ätznde Bstondteile de Oxidschicht (oiso z.&nbsp;B. an Rost) af da Obafläch entfeana. Nua so ko's Lot se schee vatein. Sunst bleibd's ois Tropfn lieng.

## Woach- und Hoatlätn

Ma untascheidd zwischn Woach- und Hoat-Lätn. De Untascheidung gehd noch da Schmejztemparatua van Lot. Bis 450&nbsp;°C redd ma vo Woachlätn, driwa van Hoatlätn.
Fias Woachlätn nimmd ma fost imma Zinnlote, sei gressde Bedeitung hod's in da Elektronik und Elektrotechnik. Hoatlote bstenga za om guadn Tei aus Süwa oda a aus Messing. Eihgsetzd wead's Hoatlätn haptsechli im Roahleitungsbau.

## Weakzeig zan Lätn

Ban Lätn vo Hond wead fia's Woachlätn meist a elektrisch ghoazda Lätkoim bnutzd. Fia's Hoatlätn nimmd ma a Gasflomma zan Hoassmocha.

## RoHS-Problematik

De bishea bestn Lote (Sn60Pb40) fia'd Elektronik hom Blei enthoidn. Wei des giftig is, miassn neiadings laut da RoHS-Richtlinie bleifreie Lote fia elektronische und elektrische Sochn heagnumma wean. Ma nimmd etzad Zinn-Kupfa- und Zinn-Kupfa-Süwa-Legiarunga ois Lot hea. De hom owa nem om hähan Preis aa on Haffa technische Nochteile
Vong

**Vong** (amtli: **Vagen**) is a Ordsteil der Gmoa *Fejdkircha-Westerham* (Hochdeitsch: Feldkirchen-Westerham) im *[[Landkroas Rousnam|Landkreis Rousnham]]*. As Pfarrdorf ligt auf ana Hähn vo , de Einwohnerzoi betrogt 1.792 (Stand 31. Dezember 2004).

## So is entstana

Da Ortsnama leit si vom boarischen Adelsgschlecht der Fagana ob. Im Houchmitteloita hod Vong zum Herrschaftsgebiet der Foiknstoana ghead, ois  Graf Siboto II. vo Weyarn sein Herrschaftsmittelpunkt auf'd oberhoib vom Ort glenge Neiburg, verlegt hod.  Nochm Vafoi der Burg han de Überreste ois Baustoff für de 1653 errichtete Woifahrtskircha Weihalinden verwendet worn. Vo da ehemoiigen Burg is heid nix mehr zum seing. Lediglich a markanter Aussichtspunkt, mid Blick weid übers Mangfoidoi, zoagt, dass des a strategisch günstige Position war.
In Vong hod im Jahr 1717 as ejdaste nochweisbare Hoberfeidtreim stodgfundn.
Vor da Gmoagebietsreform 1972 war Vong a einge Gmoa.

## Des muas ma gseing hom

### Vongna Schlos

Scho 1768 is in Vong a Schlos baud worn. Anton Vogt, der ois Rheinstoa-Dattnbochischer Grofschaftspfleger vo Valley und Pächter vo da Brauerei de hoibe Hofmark Vong kafft hod, hod si mid dem Schlos sein Oidersruhesitz baut. In dem grousen Schlosgarten hod a mid Hilfe vom Goidboch schene Wasserkaskadn baud.

In de 1870er Jahr is as Schlos vom Grof Heinrich von Boos-Waldeck erheblich erweidad worn. As Schlos is in dem Zuastand voiständig erhoitn und bewohnt worn.

1995 is a umfassende Renovierung durchn Besitzer vo da Familie Freiherr Karl Michael von Aretin erfoigt. Seitdem guit as Schlos ois Sehenswiadigkeit in Vong. Seit 2005 entstengan am Vongna Schlos de Außenaufnahman zur Telenovela *[[Sturm der Liebe]]* (Das Erste).
Desweng is des Gebiet fürd Öffentlichkeit gspard!

### Oide Schmiedn

Scho in da Mittn vom 15. Jahrhundert hods a urkundlich nochgwiesene Huaf-, Hammer- und Waffenschmiedn gem, de bis heid im Wesentlichen erhoitn is. 
Sie is durchd Wasserkraft vom Goidboch otriem worn.

### Pfarrkircha St. Mariä Himmefahrt

De Kirch is im 12. Jahrhundert erbaud worn.

## Im Netz

* http://www.vagen.de/
Legio I Noricorum

D´**Legio I Noricorum** (*easchde noarische Legion*) woa a römische Legion, de untam Kaisa Diocletian (284-305) in da Brovinz Noricum aufgschdöd woan is und laung im heiting Nidaestareich schdazioniad woa. Zu da easchdn noarische Legion hod a a Flotn fu Schif ghead de gemainsaum mid ana Rai fu Kasteln de Donau im östlichn Noricum ripense geng Aungrif fu Geamanen fu da nöadlichn Sait fu da Donau bis ins 5. Joahundat aini bewocht had.

Zu da Zeid fum Diocletian is d'römische Arme schdoak umbaud und faendat woan. In deara Refoam san an Haufn neiche Legionna aufgschdöd woan, de owa fü kleana woan ois wiad dafoa und ois mobile Schbezialainheitn an da Grenz schdazioniad woan san. Da Oat Favianis an da Donau (maunchmoi a "*Favianiae*" gschrim) wiad daduach zum Quartia fia de neiche easchde noarische Legion und damid zu am wichdign Zentrum fum remischnMilidea nöadlich fu de Oipn. Zua gleichn Zeid woa in Lauriacum, baim heiting Ens in Owaestareich, schau seid 172/173 noch Grisdus d'Legio II Italica schdazioniad, de in westlichn Tei fu Noricum ripense bewocht hod. D'Donauflotn fu da Legio I Noricorum woa a fian westlichn Tei zuaschdendig und hod de II Italica so fum Wossa aus untaschdüzt.

Aus'n lezdn Joazent fum 3. Joahundat is uns a a Opfainschrift fu am Ofizia fu deara Legion an dn Got Mithras iwalifat. De Inschrift is in Virunum gfundn woan, da domoling Brovinzhauptschdod fu gaunz Noricum und de ned waid fum heiting Klongfuat in Keantn gleng is. S'Hauptquartia fu da easchdn noarischn Legion woa s'Kastel Adiuvense, wos baim heiting Ibs an da Donau ligt und Favianis, wos des heitige Mautan an da Donau is.

D'Legio I Noricorum wiad a nu am Aufaung fum 5. Joahundat in da Notitia Dignitatum ois in Favianiae schdazioniad aufglist und hod a Einheitn in da benochboatn Brovinz Pannonia Prima ghobt. Fia d'Brovinzn Pannonia Prima und Noricum hod's um s'Joa 400 noch Grisdus a an gemainsaumen milidearischn Komandantn gem, in *Dux Pannoniae Primae et Norici*. Dano faliad si owa de Schbua und am End fum 5. Joahundat woa d'Grenz an da Deana neama bewocht. In da Zeid fum Severin fu Noricum, dea 482 in Favianiae gschdoam is, hod's de Legion auf jedn Foi neama gem.

## Schau aa
*Legio X Gemina
*Legio II Italica
*Favianis

## Beleg
*de.Wikipedia: Legio I Noricorum (gseng am 12. Nofemba 2007)
*Groh, Stefan; Sedlmayer, Helga: *Forschungen im Kastell Mautern-Favianis - die Grabungen der Jahre 1996 und 1997 *, Wien: Verlag d. Österr. Akad. d. Wiss., 2002, 612 S., ISBN 3-7001-3078-3 (Der römische Limes in Österreich, 42)
*www.imperiumromanum.com - Die Legionen des Imperiums: LEGIO I NORICORUM
*Zeitschrift für klassische Archäologie 5 / XII / 1997 Neue Ausgrabungen im römischen Auxiliarkastell Mautern-Favianis und im östlichen Lagervicus (Niederösterreich)
*www.livius.org Legio I Noricorum (Englisch)
*aeiou Österreich-Lexikon Favianis
Legio XXI Rapax

D **Legio XXI Rapax** (*21. Legion, d Rauwa, d raiwarisch*) woa a remische Legion de in unta aundam in Panonien schdazioniad woa und doat geng de Suebn und Jazygn kempft hod und im Joa 92 noch Grisdus in ana Schlocht geng de Sarmatn fanicht woan is.
Gmoana im Soizburga Land

s **[[Salzburg (Bundesland)|Bundesland Soizburg]]** gliedad se in 119 politisch sejbstendige Gmoana.

:→*Omerkung: amtliche Bezeichnung vo de Orte in Klaumern*

## Im Netz
* Iwasichtskoartn vo d Gmoagrenzen in Soizburg
* Iwasichtskoartn vo d Katastroigmoagrenzen in Soizburg
Inert

**Inert** is a Eignschaft vo untaschiedlichn Stoffn. S bedeit, daß de Stoffe so guad wie gor ned chemisch mit andane Stoffe reagiern. Manche inerte Stoff reagiern unta bestimmtn Bedingunga trotzdem. De moastn Sacha, de ois *Edel* bzeichnet wern han inert. Goid, Suiba, Platin sigt ma ois Edel o, weis ihrn Glanz bhoidn. Des kimmt doher, weis inert han und ned mit Sauastoff reagiern. Vo de Edlmetolle hod ma den Begriff dann auf de Edlgase iabatrong, de a olle inert han. De Edelgase han sogar so inert, das ned amoi mit se sejba reagiern, oiso koane Moleküle bildn.

In da Technik werdn Kohlndioxid und Stickstoff a ois inerte Gase ogseng und a vawendt. Da Stickstoff reagiert aba z. B. im Vabrennungsmotor zu Stickoxide. S Kohlndioxid werd beim Schwoaßn ois Aktivgas bzeichnet, weis unta dene Bedingunga ois andre ois inert is.

Des Wort *inert* kimmt aus'm Lateinischn, s' hod uma de Bedeitung vo dritschlad.

## Im Netz
Thrash Metal

**Thrash Metal** is a extremere Metal-Variantn, de in de frian 80er Joa entstanden is. De Spuikunst is vom New Wave of British Heavy Metal übernumma worn und mit da Dynamik und da Gschwindigkeit vom Hardcore kombiniert worn. Charakteristisch san de bsonders schnej gspuidn und oft wiederhoidn Riffs. Thrash Metal hod an gscheidn Einfluss auf Death Metal und aa Black Metal ghabt.

De easchtn Bands warn aus de USA, zum Beispui Metallica, Exodus und Testament aus der San Francisco Bay Area oder aa Anthrax mit eanare spätern Crossover-Einflüsse und Slayer, de oanaseits mit eanam bsonders harten Sound und auf da andern Seitn mit satanische Texte und Symbolik schockiert ham.

Aa in Deitschland hods am Anfang vo de 80er Joa bekannte Thrash Metal-Bands gem. Sodom, Destruction, Kreator, aber aa Tankard und Holy Moses ham se ned bloß in Europa, sondern aa in Übersee an Nama gmacht. Vor allem de ejdan Sachan vo Sodom und Destruction ham mit eanara Kompromisslosigkeit und Härtn aa an spädan Black Metal beeinflusst.

In de frian 90er dann san de bekanntern Bands eher charttauglicher worn, was vui òide Fans ned gfòin hod. Durch des san neiare Bands wia Pantera bekannter worn, de de òide Härtn mit am eher groovigen Rhythmus gmischt ham.

Ab 2000 san dann aa de ejdan Bands wieder besser okumma, und vui san nach verschiedene Experimente wieder zu eanam òidn Stil zruckkumma.
Struawer Josef

Da **Struawer Sepp** *([[Hochdeitsch|Hdt.]]: Struber Josef)* is am 13. Feba 1773 (1770?) in Stengwoid *(Stegenwald)* in da Gmoa Werfn, Soizburga Laund auf d' Wöid kemma. Er is a Gostwirt und Schitznhauptmo gwesn.

Er hod gmoasom mi'm P. Siawarer *(P. Sieberer)* aus Pforwerfn 'n Poss Luag geng d' Fraunzosn und d' Boarn vataidigt. Gstorm is a am 19. Juli 1845 in Stengwoid in Werfn.

Da Büidhauer Sponnring Huawert *(Spannring Hubert)* hod zu seiner Ehre auf da Posshächn vom Poss Luag bai Golling a Denkmoi darichtt.

## Quöin
* F. Ortner, *Vom Kurfürstentum zum Wiener Kongreß*. In: H. Dopsch und H. Spatzenegger (Hg.): *Geschichte Salzburgs*, Band II/2, 1988.
* Christian Röck: *Der Wirt von Stegenwald*. Roman einer unerschütterlichen Treue; 1941 Datenbank
* Gedeon Freiherr MARETICH VON RIV-ALPON, *Josef Struber und die Kämpfe in der Umgebung des Passes Lueg im Jahre 1809*. In: *Mitteilungen der Gesellschaft für Salzburger Landeskunde*. Band 37, 1897, S. 37-170

## Im Netz
* s Struawer Denkmoi
Oweroim

**Oweroim**  (deitsch: **Oberalm**) is a Morktgmoa an Soizburga Laund an Tennengau z' Ésterreich mid 4.287 Eihwohna (2016).
 
## Geografie
D' Gmoa liegg an Tennengau an Soizburga Laund. Ortstei vo da Gmoa sand oweroim *(Oberalm)*, Koisberg *(Kahlsperg)*, Vurderwiastoi *(Vorderwiestal)* und Seefejdmiej *(Seefeldmühle)*.

oweroim liegg direkt a' da Westbauh und is durch d' Linie S3 vo da S-Bauh Soizburg schnej und bequem vo da Laundeshaptstod aus z' daglaunger. D' Regionoibuslinie Nr. 160 fort vo Hallein *(Kornstoahblootz)* iwa oweroim af Soizburg *(Haptbauhhóf)*

oweroim bijdt mid Hallein a gschlossen bebauds Siadlungsgebiet.

## Im Netz

* Webseite der Gemeinde
Augustin Dornblüth

Da **Augustin Dornblüth** woa a Dominikanamönch aus Gengenboch im Braisgau, dea im barokn Schbrochnschdreid eneagisch gengan Johann Christoph Gottsched schrim hod und fia a süddeitsche Schriftschbroch auf Basis fu de alemanischn und bairischn Dialekt gwen is. In da Gschichtschreibung wean eam maistns schbrochwissnschoftliche Argument obgschbrochn und gsogt, das a hauptsechlich ois fanatische Katholik geng des modeane owa protestantische segsische Hochdeitsch woa. Soai bekantasdes Buach is des "Observationes oder gründliche Anmerckungen über die Art und Weise, eine gute Uebersetzung, besonders in die teutsche Sprach zu machen. Nebst einer Critic über Herrn Gottschedens sogenannte Red-kunst und teutsche Grammatic. Aus patriotischem Eyfer zur Verhütung fernerer Verkehrung und Schändung der ausländischen Bücheren" (Augschbuag 1755).

Seine Lemsdaten san ned genau bekant. 1711 is a ois Schüla mim schbedan Obt fum Glosda Gengenboch, in Pater Paulus Seeger, noch St. Blasien im Schwoazwoid gschikt woan. Do muas a scho fost eawogsn gwen soai. Gschdoam is a umara um 1760.
Naturpark Truadna Horn

Da **Naturpark Truadna Horn** is a Naturpark sidle vo Bozn in Sidtirol. Zum Naturpark ghert da Toigrund und s Truadna Horn. De Landschoftsbuida san entsprechend vuifoitig und reichn vo submediterran bis oipin.

Da Natrupark hod a Fläch vo 68,6 Quadratkilometa und geht vo ana Heh vo 300 - 1.700 m iban Meerespiagl vo da Adria. Da Gipfe vom Truadn Horn liegt bei 1817 Meta. Begrenzt wead da Naturpark im Noadn durch de Auslaifa vom Fleimstoi (Provinz Treant), im Siidostn durchs Cembratoi (Provinz Treant) und im Westn durchs Etschtoi zwischn Neimarkt und da Salurna Klause. Zum Park ghean de Gmoana Altrei, Montan, Neimarkt, Salurn und Truadn.

90% vo da Fläch vom Naturpark san Woid, deshoib redt ma aa vom "Park vo de Waida". Geomorphologisch treffa im Park zwoa Gebiete zamm: Dolomit (Koich; da Hang zum Etschtoi) und Quarzporphyr (Urgstoa), des wo aa zu ana untaschiedlichn Vegetation vo dena Gegendn fihrt. Es gibt do vui rare Pflanzna und Viechaartn.

As Naturparkhaus is in ana saniatn elektrischn Miih untabrocht, de wo etz wieda funktionsfähig is. Auf drei Stockwerkn kriagn de Bsuacha do Infos iba de Landschoftn im Naturpark, de Wandertourn und iba de Kuiturgschicht vo da Gegend. In da Außnolog vom Naturparkhaus gibs an Amphibienteich, an Kraitagartn und a kloans Droadfejd.

## Beleg
* Hoamseitn vom Naturpark
* Naturpark Trudner Horn - Trailer - geosfilm 
* Da Naturpark auf suetirolerland.it
* Truadna Horn auf suedtirol-it.com
Poseidon

Da **Poseidon** wor im oidn Griachaland da God vom Meer.

Ea wor da Suhn vo Kronos und Rhea und damid aa da Bruada vo Zeus, Hades, Hera, Demeter und Hestia.
Vaheiradt wor a mid da Amphitrite, mid ia hod an Suhn, an Triton, und zwoa Techta, de Bentheskyme und de Rhode ghobt. Zammad mid andane Frauan hod an aba aa uneheliche Kinda zeigt.

Sei Attribut is da Dreizack, wenn a amoi recht zwida wor, hod a domid Eadbebn und Fluatwellna vaursocht und manchmoi aa Schiffal vasenka gschpuid.

De Ressa und Delphine san eam heilig, in da remischn Mythologie wead a mim Neptun gleigsetzt.
Kraftschluß

Da **Kraftschluß** is a Begriff aus da Technik. Ma moant damit a Vabindung vo zwoa Oanzlteil bei dene Kräfte iaba d'Reibung iabatrong wern. Sein Nama hod a vo da Reibungskraft. S'kenna nua Kräft iabatrong wern, de parallel zua de se berührndn Flächn laffa. Wei de Reibungskraft vahindert ja nua a Vaschiam vo de Oanzlteil entlang vo de Berührflächn. Bei technisch gnutzte Vabindunga werd de Reibungskraft erhöht, um hähane Kräft iabatrong zkenna. Meist wern dodazu de Flächn ananandapresst, wei mit na hähan Normalkraft steigt a de Reibungskraft.

:  F_{Haft} = \mu \cdot F_{N}  

Andane Schlüß han da Formschluß und da Stoffschluß.

## Kraftschluß bei Schraubn
Zum Zsammpressn wern recht oft Schraubn heagnumma, Schraubvabindunga han a de bekanntestn Vatreter vo de Kraftschlüß.

## Kraftschluß bei am Morsekegl (Keilwirkung)

A Morsekegel is a Vabindungstechnik bei Bohrmaschina und Drehbänk. Dabei werd a Kegl ins dazua passende Loch mit Schwung neigsteckt. Duach de elastische Vaformung dagibt se a Normalkraft, de auf de Obaflächn vo dem Kegl wirkt. So konn a duach de Reibungskraft nimma ausefoin. A as Drehmoment vo da Bohrmaschin werd kraftschlüssig auf den Bohrer iabatrong, wei de Kräft fias Drehmoment ja a an da Oberflächn entlang wirkn. So hoid da Morsekegl ganz ohne Oschraum. Ausa kriagt man nua wenn ma vo hint draufhaut und mit dem Schlog de Reibungskraft iabawindt.

## Im Netz